Esther Williams

Esther Jane Williams (født 8. august 1921, død 6. juni 2013) var en amerikansk konkurransesvømmer og filmstjerne. 

Williams vant flere konkurranser som medlem av svømmelaget i Los Angeles Athletic Club. Hun var egentlig ment å delta under Sommer-OL i 1940, men denne ble kansellert på grunn av utbruddet av den andre verdenskrig. Mellom 1945 og 1949 hadde Williams spilt i minst én film som står oppført blant de 20 mest innbringende filmene i løpet av ett år. I 1952 dukket Williams opp i hennes eneste biografiske rolle som den australske svømmeren Annette Kellerman i Den moderne havfrue.

Williams spilte i en håndfull mislykkede spillefilmer, etterfulgt av flere ekstremt populære TV-opptredener. Etter at hun sluttet som skuespiller i 1960, ble Williams en forretningskvinne, og hun var kommentator for idretten synkronsvømming under OL i 1984 som foregikk i Los Angeles. Williams bodde sammen med sin fjerde ektemann, Edward Bell, i Beverly Hills.

 Biografi 
 Tidlige år og gjennombrudd  
Esther Jane Williams ble født 8. august 1921 i Inglewood, California. Hun var det femte og yngste barnet til Louis Stanton Williams (1886–1968) og Bula Myrtle (née Gilpin, 1885–1971). Faren jobbet som skiltmaler og moren som psykolog. 

Allerede som 15-åring vant Williams svømmekonkurranser og forlot skolen for å delta i et populært «vannshow». I 1939 vant Esther Williams tre gull ved det amerikanske mesterskapet i bryst og fristil. Hun var på vei til OL i 1940 for å konkurrere for USA, men så brøt andre verdenskrig ut. OL ble avlyst og Esther måtte bli hjemme.

Williams filmdebuterte med en birolle i Andy Hardys dobbeltliv (1942). Hun fikk sitt store gjennombrudd i 1944 i filmen Badeskjønnheten som ble spilt inn på stedet i Sun Valley, Idaho. Hun var da den store stjernen i en serie musikalfilmer med dansescener under vann og ble kalt «Hollywoods Havfrue».

Filmografi

 1942 – Andy Hardys dobbeltliv
 1943 – Helter dør aldri
 1944 – Badeskjønnheten
 1945 – Og det var sol og sommer
 1945 – Ziegfeld Follies
 1946 – The Hoodlum Saint
 1946 – Lett på tråden
 1946 – Etter regn kommer solskinn
 1947 – Fiesta
 1947 – Hun er alle tiders
 1948 – På en øy med deg
 1949 – Hennes ni menn
 1949 – Neptuns datter
 1950 – Chris går i vannet
 1950 – Tahiti – kjærlighetens øy
 1951 – Texas Carnival
 1952 – Jenter i sikte
 1952 – Den moderne havfrue
 1953 – Sjø, sang og sommer
 1953 – Fest i Florida
 1955 – Jupiters yndling
 1955 – Ungkar i fellen
 1956 – Farlig stevnemøte
 1958 – Romantikk i Middelhavet
 1961 – Dødsakrobatene
 1963 – La fuente mágica

 Referanser 

 Eksterne lenker 




Kategori:Skuespillere fra USA
Kategori:Personer fra Inglewood
Kategori:Svømmere fra USA